cyanic-selkie/wikianc huggingface dataset:
Riuttamosaiikkirotta
Yhtään lajin edustajaa ei ollut tavattu vuoden 2009 jälkeen, ja sille oli tehty jo elvytyssuunnitelma. Tutkijat palasivat Bramble Caylle vuonna 2014, mutteivät löytäneet yhtään yksilöä. Vuonna 2016 laji julistettiin kuolleeksi sukupuuttoon. Australian hallitus vahvisti sukupuuton helmikuussa 2019. Syyksi arvellaan merenpinnan kohoamista ja myrskytulvia, jotka ovat saattaneet peittää koko saaren vuonna 2014. Tutkimusryhmän mukaan riuttamosaiikkirotta on ensimmäinen ihmisen aiheuttaman ilmastonmuutoksen takia sukupuuttoon kuollut nisäkäslaji.
Ohjelmistorobotiikka
Ohjelmistorobotiikka (Robotic Process Automation - RPA) on varsin uusi teknologia, jonka avulla automatisoidaan rutiiniprosesseja tietotyössä. Ohjelmistorobotti voi perustua konfiguroituun standardoituun työnkulkuun tai tekoälyn avulla toteutettuun itseoppivaan ohjelmistoon.
Uudenlaista toimistoautomaatiota
'Ohjelmistorobotti' käyttää erilaisia tietojärjestelmiä samoin kuin normaali käyttäjä (ihminen) tekisi. Sen avulla pystytään automatisoimaan erilaisia tietotyön työnkulkuja (prosesseja). Ohjelmistorobotti voi esimerkiksi syöttää tietoja ERP -järjestelmään, hakea tietoja tietojärjestelmästä, muodostaa raportteja tai yhdistellä tietoa eri tietojärjestelmien välillä kuten ihminenkin tietojärjestelmän käyttäjänä tekisi. Ohjelmistorobotti ei vaadi tietojärjestelmältä erillisiä ohjelmointirajapintoja (API), vaan käyttää järjestelmiä normaalin käyttöliittymän kautta.
Historia
Ohjelmistorobotiikan edeltäjiä ovat testiautomaatiojärjestelmät ja 'botit'. Näiden ohjelmistojen kyky suorittaa isojen organisaatioiden prosesseja järjestelmällisesti ja valvotusti on kuitenkin varsin rajallinen ja varsinaisiin ohjelmistorobotiikkajärjestelmiin on kehitetty työkalut määritellä ja muuttaa työnkulkuja helpolla tavalla. Samoin niihin on lisätty työkaluja hallinnoida prosessien lopputuloksia ja poikkeamia. Ohjelmistorobotteja ovat soveltaneet ensimmäisenä erityisesti suuret organisaatiot, joilla on isot yksiköt tukitoimintoja varten sekä ulkoistuspalveluja tarjoavat toimijat.
Ohjelmistorobotiikka vs perinteinen ohjelmisto
Ohjelmistorobotit käyttävät tietojärjestelmiä täysin samalla tavalla kuin normaali käyttäjä (ihminen) tekisi. Siksi ohjelmistorobottien määrittelyä ei yleensä kutsutakaan ohjelmoinniksi vaan virtuaalisen työntekijän kouluttamiseksi (konfiguroinniksi). Koska robotin opettaminen ei muuta muiden järjestelmien toimintaa, on robotin opettaminen ja testaaminen myös merkittävästi helpompaa ja nopeampaa verrattuna perinteiseen tietojärjestelmäkehitykseen.
Ohjelmistorobotiikalla pystytäänkin toteuttamaan prosessien automatisointia huomattavasti nopeammin ja ketterämmin kuin perinteisellä tietojärjestelmällä. Liiketoiminnan vaatimia muutoksia voidaan tällä tavoin toteuttaa nopeammin ja ilman, että muutokset hidastavat muuta tietojärjestelmäkehitystä. Niitä käytetäänkin esimerkiksi nopeuttamaan palvelukehitystä tai lisäämään automaatiota tapauksissa, jossa tapahtumamäärät eivät riitä perustelemaan perinteistä järjestelmäintegraatiota tai järjestelmä on esimerkiksi 'eläköitymässä' kohtuu pian.
Ei koodausta
Ohjelmistorobotiikka ei vaadi perinteisiä ohjelmistokehitystaitoja, mutta ne helpottavat työtä. Robotin konfigurointi tapahtuu yleensä graafisilla työvälineillä ja yksinkertaisen robotin konfigurointi on mahdollista oppia jo muutamassa kuukaudessa.
Konfigurointi tapahtuu yleensä graafisen käyttöliittymän kautta ja robotin työnkulku määritellään vuokaaviona, jonka osien järjestystä ja sisältöä voi muuttaa hiirellä raahaamalla ja siirtelemällä.
Ei muutoksia tietojärjestelmiin
Perinteisiin tietojärjestelmämuutoksiin sisältyy aina isoja riskejä, kun vanha tietojärjestelmä poistetaan käytöstä ja uusi otetaan samanaikaisesti käyttöön. Samalla tietosisällöt muunnetaan uuden järjestelmän ymmärtämään muotoon. Uuden järjestelmän myötä käyttäjien käyttökokemus ja prosessi muuttuu merkittävästi. Tietojärjestelmät joudutaan myös usein integroimaan useisiin vanhoihin järjestelmiin tai korvaamaan monta vanhempaa järjestelmää kerralla.
Ohjelmistorobotiikan käyttöönotto ei vaadi muutoksia olemassa oleviin järjestelmiin. Robotille myönnetään käyttäjätunnukset ja käyttöoikeudet kuin se olisi normaali käyttäjä. Tämän lisäksi robotille konfiguroidaan prosessin työnkulku ja dialogi käyttöliittymän kanssa.
Liiketoiminnasta lähtien
Ohjelmistorobotiikan soveltaminen ei vaadi syvällisiä IT-taitoja. Tärkeämpää on liiketoiminnan ja sen tarpeiden ymmärtäminen. Niinpä ohjelmistorobottihankkeita johdetaankin usein liiketoimintalähtöisesti ja niillä pyritään esimerkiksi tehostamaan yksikön toimintaa, parantamaan laatua, parantamaan palveluaikaa, vastaamaan kausivaihteluihin tai nopeuttamaan uusien palveluiden vientiä markkinoille.
Ohjelmistorobotiikan rajoitteet
Ohjelmistorobotiikka ei korvaa tietojärjestelmiä. Se käyttää olemassa olevia järjestelmiä ja osa prosessin logiikasta voidaan konfiguroida ohjelmistorobotin tehtäväksi. Tietojärjestelmien kehitystä tarvitaan kuitenkin edelleen ja monet palvelut saattaa kannattaa siirtää tietojärjestelmän tehtäväksi jatkossa, jotta ohjelmistorobottien ylläpito ja jatkokehitys puolestaan yksinkertaistuu.
Nykyisin käytössä olevat ohjelmistorobotit eivät tyypillisesti ole tekoälypohjaisia eivätkä osaa suorittaa omaehtoista päättelyä tai oppimista, joten ne pystyvät suorittamaan prosesseja, joissa ohjeistus on määrämuotoinen ja yksiselitteinen (toki se voi olla myös monimutkainen ja moniportainen).
Ohjelmistorobottien kyky ymmärtää luonnollista kieltä tai kuvia on rajallinen. Niinpä ne ovat parhaimmillaan prosesseissa, jossa tieto on jo saatavissa esimerkiksi tietojärjestelmästä määrämuotoisena ja lopputuotoksena syntyvä tieto on edelleen määrämuotoista.
Vaikutukset työntekijän arkeen
Tutkimusten mukaan monissa tehtävissä iso osa ihmisten työajasta kuluu automatisoitavissa oleviin rutiinitehtäviin (esimerkkinä terveydenhoitoalalla tehty tutkimus hoitohenkilökunnan ajankäytöstä ).
Useat organisaatio, jotka ovat soveltaneet ohjelmistorobotiikkaa eivät ole vähentäneet työvoimaa vaan muuttaneet henkilöiden toimenkuvia mielekkäämmiksi ja esimerkiksi lisänneet resursointia asiakaspalveluun. Muutamien selvitysten mukaan työntekijät myös ottavat robotit virtuaalisiksi tiiminjäseniksi kuten uuden työntekijän.
Ulkoistustoimialalla ohjelmistorobotiikka muuttanee merkittävästi toimintamalleja. Aiemmin ulkoistustoimijat ovat siirtäneet merkittäviä määriä työntekijöitään halvemman kustannustason maihin. Nyt ohjelmistorobotiikka antaa mahdollisuuksia suorittaa vastaavat tehtävät joko asiakkaan sijaintimaassa tai joidenkin analyytikkojen mielestä asiakas itse tuottaa jatkossa aiemmin ulkoistetut palvelut.
Ohjelmistorobotiikan merkitys yhteiskunnalle
Useiden tutkimusten mukaan ohjelmistorobotiikka tulee tehostamaan rutiiniprosesseja tietotyössä merkittävästi ja muuttaa globaaleja työmarkkinoita.
Oxfordin yliopiston tutkimuksen mukaan 47% työpaikoista korvautuu tekoälyllä ja automaatiolla seuraavan 20 vuoden aikana. . Etla puolestaan arvio, että 36% suomalaisten työpaikoista korvautuu vastaavalla tavalla tekoälyllä ja automaatiolla.
Jatkokehitys
Ohjelmistorobotiikka on teknologiana käytössä jo monissa organisaatioissa, mutta tulee kehittymään edelleen merkittävästi. Seuraavina askeleina ennustetaan esimerkiksi ohjelmistorobottien kykenevän tekoälypohjaiseen päättelyyn. Myös Business Process Management (PBMS) -työkalujen ja robotiikan rajojen arvioidaan jatkossa hämärtyvän.
Posliininmaalaus
Posliininmaalaus tarkoittaa posliiniesineiden koristelemista maalauskuvioin. Koristelu voidaan tehdä joko lasitteen alle tai päälle.
Teollisuudessa siirtokuvakoristelu on suureksi osaksi korvannut posliininmaalauksen.
Crushing the Holy Trinity
Albumisarja jakaantuu kolmeen osaan, jotka ovat Father (isä), Son (poika) ja Holy Spirit (pyhä henki). Ensimmäiseen osaan (Father) osallistuu Deathspell Omega ja Stabat Mater. Toiseen osaan (Son) Musta Surma ja Clandestine Blaze. Kolmanteen (Holy Spirit) Mgla ja Exordium.
Posliininmaalaus
Harrastuksena
Posliininmaalauksessa harrastuksena voidaan käyttää työvälineinä esimerkiksi siveltimiä, sabloneita tai sieniä. Väreinä käytetään useimmiten värijauheita, jotka sekoitetaan öljyyn.
Öljyt voivat olla joko vesi- tai tärpättiliukoisia. Saatavilla on kahdentyyppistä, kuivuvaa ja kuivumatonta öljyä. Kuivumaton öljy tunnetaan myös nimellä avoin öljy (wipe out medium). Sivellintekniikkaan, pohjavärin maalaamiseen ja kuviomaalaukseen voidaan käyttää kuivuvaa öljyä sillä avoin öljy valuu helposti.
Crushing the Holy Trinity
Osa I: Father
Kokonaiskesto: 40m 7s
Posliininmaalaus
Harrastuksena
Amerikkalaisessa maalaustekniikassa käytetään yleensä avointa öljyä. Tällöin värit sekoitetaan paletille valmiiksi. Koska öljy ei kuivu, värit säilyvät paletilla jopa vuosia.
Crushing the Holy Trinity
Osa II: Son
Kokonaiskesto: 33m 17s
Posliininmaalaus
Harrastuksena
Maalattaessa posliinille värikerroksen pitää olla ohut ja poltettaessa sen tulee sulautua lasitteeseen. Jos väriä on liian paksulti, se voi valua tai kiehua poltossa ja halkeilla. Silloin väri saattaa pilata myös lasitteen.
Crushing the Holy Trinity
Osa III: Holy Spirit
Kokonaiskesto: 38m 13s
Posliininmaalaus
Harrastuksena
Posliininmaalauksessa käytetään myös lysterivärejä, jotka poltettaessa muuttuvat marmorinomaisiksi. Valkoista lysteriä voidaan myös sekoittaa värillisiin lystereihin ja näin saadaan uusia jännittäviä värisävyjä. Valuvilla lystereillä saadaan aikaan erilaisia valumiskuvioita, esinettä voidaan myös tuputtaa.
Jotta kuvio pysyy posliinissa, se tulee polttaa erityisessä poltto-uunissa. Uunin lämpötila tulee olla 780–820 astetta.
Gümüşhacıköy
Gümüşhacıköy on piirikunta ja kaupunki Turkin Amasyan maakunnassa. Vuoden 2019 väestönlaskennassa Gümüşhacıköyn väkiluku oli 23 402.
Jevgeni Lebedev (pikajuoksija)
Jevgeni Andrejevitš Lebedev (, s. 19. helmikuuta 1981) on venäläinen 400 metrin juoksija.
Lebedev karsiutui 2002 Wienin sisäratojen EM-kisoissa 400 metrin alkuerissä ajalla 47,39. Myöhemmin samana vuonna hän karsiutui Münchenin EM-kisoissa alkuerissä ajalla 47,08. Moskovan sisäratojen MM-kisoissa 2006 hän oli mukana Venäjän joukkueessa, joka voitti MM-pronssia 4 x 400 metrin viestijuoksussa.
Jorge Lorenzo
Jorge Lorenzo Guerrero (s. 4. toukokuuta 1987 Palma de Mallorca ) on entinen espanjalainen ratamoottoripyöräilijä ja MotoGP-luokan kolminkertainen maailmanmestari vuosilta 2010, 2012 ja 2015. Lisäksi hän on 250-kuutioisten kaksinkertainen maailmanmestari.
Lorenzo ajoi kaudella 2019 MotoGP-luokassa Honda n tehdastallissa.
Ennen MotoGP-luokkaa
Lorenzo debytoi 14-vuotiaana ratamoottoripyöräilyn MM-sarjassa vuonna 2002, kaikkien aikojen nuorimpana kuljettajana. Hän otti samassa luokassa uransa avausvoiton Brasiliassa. Kaudella 2004 hän voitti kolme kilpailua ja sijoittui loppupisteissä neljänneksi. 125-kuutioisissa hän ajoi vain Derbillä, mutta siirtyi kaudella 2005 Aprilialle ja 250-kuutioisiin.
Ensimmäisellä kaudellaan 250-kuutioisissa Lorenzo ajoi tasaisesti 10 parhaan joukkoon jokaisessa kilpailussa neljä keskeytystä pois lukien. Hän oli kuudesti palkintokorokkeella, joista neljä kakkossijoja, mutta voittoja ei tullut.
Kauden 2006 Lorenzo aloitti hyvin. Hän voitti kauden kaksi ensimmäistä kilpailua ja ajoi kolmessa ensimmäisessä kilpailussa paalupaikalle. Kauden kolmannessa kilpailussa Turkissa hän kuitenkin kaatui kilpailun alussa, mikä sai aikaan sen että italialainen Andrea Dovizioso nousi MM-sarjan johtoon. Kiinan neljännen sijan ja Ranskan keskeytyksen jälkeen Lorenzo alkoi dominoida sarjaa. Hän ajoi yhdeksässä peräkkäisessä kilpailussa palkintokorokkeelle, joista sijoituksista peräti kuusi oli voittoja ja nousikin kuin nousi takaisin MM-sarjan johtoon kauden loppupuolella. Aika-ajoissa Lorenzo oli vieläkin ylivoimaisempi. Paalupaikkoja hän ajoi peräti 10. Huolimatta kaikesta ylivoimaisuudestaan, niin vain kaksi osakilpailua voittanut Dovizioso taisteli Lorenzon kanssa mestaruudesta aina viimeiseen kilpailuun asti, jossa neljäs sija kuitenkin sinetöi espanjalaisen mestaruuden.
Lorenzo voitti 250cc-luokan mestaruuden myös kaudella 2007, voittaen kauden aikana yhdeksän osakilpailua.
Yamaha (2008–2016)
thumb|250px|Lorenzo ajoi kaudella 2010 paalulta voittoon Silverstonessa. Kaudelle 2008 Lorenzo siirtyi ajamaan Yamahan tehdastalliin, legendaarisen Valentino Rossin tallikaveriksi. Kauden avauskilpailussa Qatarissa Lorenzo ajoi paalupaikalle, ja ensimmäisen MotoGP -voittonsa hän saavutti kauden kolmannessa osakilpailussa Portugalissa. Kauden loppupisteissä Lorenzo sijoittui lopulta neljänneksi.
Kaudella 2009 Lorenzo voitti Japanin, Ranskan, Indianapolisin ja Portugalin osakilpailut. Yhteispisteissä hän sijoittui toiseksi häviten maailmanmestaruuden 45 pisteen erolla tallikaverilleen Valentino Rossille. Lorenzo saavutti toisella kaudellaan MotoGP:ssä ja Yamahalla 12 palkintokorokesijaa ja viisi paalupaikkaa.
Kaudella 2010 hän jatkoi edelleen Yamahalla, ja varmisti uransa ensimmäisen MotoGP-luokan maailmanmestaruuden lokakuussa, sijoituttuaan Malesian GP:ssä kolmanneksi. Lorenzo voitti kauden aikana yhdeksän kilpailua ja ajoi yhteensä kuusitoista kertaa palkintokorokkeelle. Hän jäi ainoastaan Aragonissa ja Japanissa palkintokorokkeen ulkopuolelle sijoituttuaan molemmissa kilpailuissa neljänneksi. Lorenzo voitti parhaimmillaan kolme kilpailua peräkkäin ja ajoi 12:ssa ensimmäisessä kilpailussa palkintokorokkeelle. Lorenzo ajoi myös seitsemän kertaa paalupaikalle.
Hallitsevana maailmanmesatarina kaudella 2011 Lorenzo sijoittui MM-sarjassa toiseksi 90 pisteen erolla maailmanmestaruuden voittaneeseen Casey Stoneriin. Lorenzo loukkaantui Australian GP:n lämmittelyissä ja joutui jättämään kauden kolme viimeistä kilpailua ajamatta. Hän voitti kauden aikana kolme kilpailua Espanjan, Italian ja San Marinon. Lorenzo keräsi kauden aikana kymmenen palkintokorokesijoitusta ja ajoi paalupaikalle Portugalissa ja Yhdysvalloissa. Hän sijoittui molemmissa kilpailuissa toiseksi.
Seuraavalla kaudella 2012 Lorenzo palasi jälleen maailmanmestariksi, ja tällä kertaa hänen pahin kilpakumppaninsa Stoner joutui jättämään kilpailuja väliin loukkaantumisten vuoksi. Lorenzo voitti lopulta mestaruuden 18 pisteen erolla toiseksi tulleeseen Daniel Pedrosaan. Lorenzo ajoi kauden aikana kymmenen kertaa toiseksi, joka oli hänen huonoin sijoitus keskeytyksiä lukuun ottamatta ja ajoi voittoon kuudesti. Hän keskeytti kauden aikana vain kahdesti ensin Assenissa kolaroituaan Álvaro Bautistan kanssa ja toisen kerran kauden päätöskilpailussa Valenciassa kaatumisen myötä. Lorenzo ajoi myös seitsemän kertaa paalupaikalle.
2014 Lorenzo sijoittui MM-pisteissä kolmanneksi Marc Márquezin voitettua mestaruuden ylivoimaisesti ja tallikaveri Valentino Rossi sijoittui toiseksi. Lorenzo hävisi Márquezille 99 pisteen erolla mestaruuden ja Rossiin piste-ero jäi 32:een. Lorenzo voitti kauden aikana kaksi kilpailua, joka oli hänen heikon saavutus sitten tulokaskauden, jolloin Lorenzo voitti yhden kilpailun. Hän voitti Aragonin ja Japanin kilpailut peräkkäin, joissa Lorenzo ajoi myös kilpailun nopeimman kierrosajan. Lorenzo ajoi yhteensä yksitoista kertaa palkintokorokkeelle ja kerran paalupaikalle. Hän ajoi yhdeksän kertaa peräkkäin palkintokorokkeelle, joista muun muassa kakkoseksi Lorenzo ajoi neljä kertaa peräkkäin.
Kausi 2015 oli Lorenzolle menestyksekkäämpi voitettuaan uransa kolmannen MotoGP:n maailmanmestaruuden. Hän voitti viiden pisteen erolla ennen toiseksi tullutta tallikaveriaan Valentino Rossia. Lorenzo aloitti kauden kolme ensimmäistä kilpailua heikommin sijoituttuaan kaksi ensimmäistä kilpailua neljänneksi ja kolmannessa viidenneksi. Tämän jälkeen Lorenzo voitti neljä kilpailua peräkkäin. Hän voitti kauden aikana yhteensä seitsemän kilpailua ja ajoi palkintokorokkeelle kaksitoista kertaa. Lorenzo ajoi kuusi nopeinta kierrosta kauden aikana, joka oli hänen uransa paras tulos. Sitä ennen hän oli ajanut viisi kertaa kilpailun nopeimman kierroksen kaudella 2012. Lorenzo ajoi viidesti paalupaikalle, joista hän ajoi kolmesti suoraan voittoon Espanjassa, Tšekissä ja Valenciassa.
Ducati (2017–2018)
thumb|250px|Lorenzo Qatarin testeissä 2017. Lorenzo siirtyi Ducatille kaudeksi 2017, kun huhtikuussa 2016 hänen ilmoitettiin tehneen kaksivuotisen sopimuksen. Lorenzo ajoi Ducatilla avauskaudellaan kokonaispisteissä seitsemänneksi, saavuttaen kolme palkintokorokesijaa. Hän ajoi ensimmäisen kerran palkintokorokkeelle Espanjan kilpailussa oltuaan kolmas. Sittemmin ajoi seuraavan kerran palkintokorokkeelle kauden lopulla ensin Aragonissa kolmanneksi ja Malesiassa toiseksi.
Repsol Honda ja uran päättäminen (2019)
6. kesäkuuta 2018 Repsol Honda ilmoitti tehneensä kaksivuotisen sopimuksen Lorenzon kanssa, joka korvasi uransa päättäneen Dani Pedrosan.
Lorenzon kausi alkoi vaisusti sijoittuen seitsemän ensimmäisen kilpailun aikana parhaimmillaan sijalle 11, keskeyttäen kahdesti. Kahdeksannessa kilpailussa Assenissa Lorenzo kärsi ensimmäisissä harjoituksissa sattuneen ulosajon myötä jälleen loukkaantumisen, joka piti hänet sivussa neljän kilpailun verran. Lorenzo palasi takaisin Silverstonessa, mutta kertoi omien sanojensa mukaan ajavan kivun alaisena. Loppukauden tulokset olivat vielä heikompia sijoittuen neljä kilpailua peräkkäin pisteiden ulkopuolelle. Lopulta marraskuussa Malesian kilpailun aikana Lorenzo ilmoitti päättävänsä uransa kyseiseen kauteen. Hän ajoi päätöskilpailussa Valenciassa kolmanneksitoista. Lorenzo keräsi kauden aikana vain 38 pistettä, jolla hän sijoittui loppupisteissä 19:nneksi.
Testikuljettajana (2020)
Tammikuussa 2020 Yamaha ilmoitti tehneensä sopimuksen Lorenzon kanssa testikuljettajan paikasta. Lorenzo olisi vastuussa Yamahan Euroopan testiryhmästä.
Flirttailu
Flirttailu (tai esimerkiksi keimailu, hakkailu tai silmäpeli) on eroottisesti latautunutta ja sukupuolisesti värittynyttä, epäsuoraa ja leikkimielistä lähestymistä, jonka tavoitteena on osoittaa sukupuolista kiinnostusta toista kohtaan.
Flirttailun tavoite voi olla partnerin etsiminen tai vain hauskan pitäminen. Flirttailu ei ole yhtä vakavaa kuin viettely, jonka tavoite on seksuaalinen kanssakäyminen vieteltävän kanssa. Ihmiset suhtautuvat flirttailuun yleensä myönteisesti ja pitävät sitä imartelevana.
Flirttailija pyrkii katsekontaktiin esimerkiksi merkitsevillä vilkaisuilla tai luomalla pitkiä ja merkitseviä katseita. Hän odottaa myös vastapuolen reaktiota katseisiinsa. Muita flirttailun keinoja ovat hymyt, asennot, liikkeet ja kosketukset. Huulten nuoleminen tulkitaan usein flirttailuksi. Flirttailija voi myös pukeutua aistillisesti sekä hipelöidä omia vaatteitaan ja availla nappejaan tai vetoketjujaan. Puheella ei flirttailussa ole yleensä ratkaisevaa merkitystä.
Kalóvolos
Kalóvolos on pieni Kreikan saari, joka kuuluu Dodekanesian saariryhmään ja tarkemmin Arkoín saariin ja sijaitsee Arkoín ja Makronísin saarten kaakkoispuolella. Saaren pinta-ala on noin 0,294 neliökilometriä ja se on asumaton (vuonna 2011). Hallinnollisesti Kalóvolos kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.
Kalóvolos on osa lintudirektiivin mukaista Natura 2000 -aluetta yhdessä muiden lähisaarten kanssa.
Kallo (Kittilä)
Kallon kylä sijaitsee Kittilän kunnassa. Kylän nimi juontaa juurensa 1600-luvun alkuun, jolloin ensimmäiset suomalaiset saapuivat vanhaan saamelaisten asuinpaikan sijoille. Perimätiedon mukaan eräällä kalareissulla järvellä verkkoon tarttui pääkallo, jonka mukaan järvi nimettiin Kallojärveksi ja kylä nimettiin Kalloksi. Kylä kehittyi Syväjärven ympärille, jossa oli suotuisammat viljelys- ja rakennusmaat. Kallon ympäristössä harjoitettiin metsäpeuran pyyntiä pitkälle 1700-luvulle, jolloin peurakannan huvettua poronhoito rupesi korvaamaan sitä elinkeinona. Kallon Porttijärven lähellä on yhä edelleen nähtävissä jälkiä vanhoista peuranpyyntikuopista. Mäntyvaarassa on poroerotuspaikka, joka on ollut vilkkaassa käytössä halki vuosikymmenten. Nykyään kylän tunnetuimpia nähtävyyksiä on Kivijärvi-Pikku Kivijärven alue, joka on kuuluisa hienosta linnustostaan. Kylän läpi kulkevan harjun eli Tievan päältä on näköalat ympäröivään järvimaisemaan sekä Ylläs- ja Lainiotuntureille.
Kallon kylä säilyi yhtenä harvoista kylistä Lapin sodassa, kun saksalaiset eivät ehtineet sitä polttamaan. Saksalaiset perääntyivät valtateitä 78 ja 79 kohti Norjaa. Kallon huonot tiet ja Lainiojoelta räjäytetty silta estivät saksalaisten sinne saapumisen. Sitä ennen Kallon väki oli evakuoitu Ruotsiin niin kuin koko Länsi-Lapin väestö.
Kylän väki oli 1970-luvun alkuun asti pääasiassa pienviljelijöitä ja metsureita. Sen jälkeen maaseudun rakennemuutos koetteli kovalla kädellä Kalloa ja nuoriso muutti työn perässä muualle. Nyt suurin osa väestä käy töissä Kittilässä, Yllästunturin ja Sirkan kylässä Levin matkailualalla tai rakennustöissä. Kylässä on yhä jäljellä 1 kauppa, josta myös postipalvelut hoidetaan.
Kallon kylä on elänyt pitkälti oman urheiluseuransa kautta, Kallovaaran Urheilijat, jossa 1960-luvulla oli maineikkaita hiihtäjiä. Hiihtäjistä mainittakoon Eero Heikkilä ja Veikko Poikela, jotka saavuttivat mainetta myös Pohjolan kisoissa Murmanskissa 1965 ja 1966. 1980-luvulla kylän yhteishenkeä oli luomassa jääkiekkojoukkue, jonka kantavana voimana on aina pidetty Pekka Keskitaloa. Jääkiekkoilijoista maineikkammat olivat Sakari ja Reijo Taskila, Tapani ja Risto Poikela, Rauno ja Arto Nevalainen, Pasi Heikkilä, Arto Viuhkola sekä Kimmo Kallojärvi. Vuonna 1983 joukkue voitti TUL:n Lapin piirin jääkiekkomestaruuden. Kylän nuorison muuttaessa yhä enenevässä määrin työn perässä suurempiin asutuskeskuksiin jääkiekkotoiminta pikkuhiljaa hiipui. Yhä edelleen vanha joukkue pitää perinnettä yllä järjestämällä joka maaliskuu jääkiekkopelin kylässä, johon kokoontuu vanhoja kyläläisiä eri puolilta Suomea Kalloon urheilemaan, hauskanpitoon ja vanhoja muistelemaan. Näin kylä jatkaa elämäänsä ihmisten muistoissa ympäri Suomen ja Kallossa yhä asuvat saavat kaipaamaansa ohjelmaa.
Kallossa on perinteisesti ollut muusikkoja, kuten Esko Kivijärvi ja Elsi Jauhojärvi. Kuuluisa on myös kuvataiteilija Arto Kallojärvi, jonka maalaukset ovat löytäneet tiensä keräilijöiden olohuoneisiin Amerikkaa ja Japania myöten. Muualle muuttaneet kallolaiset ovat saavuttaneet menestystä eri elämän aloilla, kuten Lapin Yliopiston lehtoreina ja professorina (Seija Keskitalo-Foley) sekä urheilussa erityisesti voimanoston kilpailuissa (Tahvo Jauhojärvi) sekä suunnistuksessa (Sakari Taskila).
Neaira
Neaira voi viitata seuraaviin:
Ranskanpuoliverinen
thumb|Ranskanpuoliverinen
Ranskanpuoliverinen (myös ranskanratsuhevonen, ransk. (Cheval de) Selle Français, Anglo-Norman) on ranskalainen puoliverinen ratsuhevosrotu. Rotu tunnustettiin vasta 1950-luvulla, mutta nykyään se on Ranskan tärkein ratsuhevonen.
Ominaisuudet
Ranskanpuoliverinen on luonteeltaan rohkea ja helposti koulutettava. Väriltään ranskanpuoliverinen on yleisimmin rautias tai ruunikko, mutta kaikkia värejä esiintyy. Säkäkorkeudeltaan ranskanpuoliverinen on noin 163-170cm
Jalostus
Rotua kasvatetaan kolmena linjana:
Historia
Ranskanpuoliverisen kantakirja avattiin vuonna 1965. Ranskanpuoliverinen polveutuu muun muassa arabianhevosista, ranskanravureista ja englannintäysiverisistä. Tärkein hevosrotu, joka vaikutti ranskanpuoliveriseen, on kuitenkin anglonormanni. Ranskanpuoliverisen kantaisiksi voidaan nimetä orit Orange Peel ja Ibrahim. Lisäksi nykyiseen ranskanpuoliveriseen ovat vaikuttaneet suuresti Furioso, Rantzau ja Ultimate.
Nykyään ranskanpuoliveristä jalostetaan puhtaana, mutta sitä edelleen risteytetään ahkerasti muihin rotuihin.
Gorgān
Gorgān on Kaspianmeren kaakkoisnurkan lähellä sijaitseva Golestanin maakunnan pääkaupunki. Se sijaitsee pienen Qarehjoen sivuhaaran varrella noin 37 kilometriä Kaspianmerestä.
Kaupunki nimettiin Gorgāniksi 1930-luvulla tapahtuneen tuhoisan maanjäristyksen jälkeen. Gorgānin nimi Varkâna tarkoitti muinaispersiassa "susien maata". Muinaiskreikassa alue oli Hyrkania. Gorgānista pohjoiseen sijaitsee Gorgānin tasanko, Dasht-e-Gorgan.
Kaupungin väkiluku on kasvanut seuraavasti 162 468 (1996), 188 710 (2001), 274 438 (2006) ja 329 536 (2011).
Ob-La-Di, Ob-La-Da
Vuoden 1969 tammikuussa ”Ob-La-Di, Ob-La-Da” nousi kolmen viikon ajaksi Britannian singlelistan kärkeen The Marmalade -yhtyeen esittämänä. Beatlesin oma versio julkaistiin singlenä vain muutamissa valtioissa, ja Yhdysvalloissa vasta vuonna 1976. Britanniassa sitä ei ole julkaistu singlenä koskaan.
Laulun synty
Ob-La-Di, Ob-La-Da on jorubakansan käyttämä sanonta, joka tarkoittaa ”elämä jatkuu”. Paul McCartney oli kuullut sen nigerialaiselta congansoittajalta Jimmy Scottilta keskustellessaan tämän kanssa Bag O’Nails -klubilla Sohossa. Sanonta päätyi McCartneyn kirjoittamaan ”Ob-La-Di, Ob-La-Da” -kappaleeseen muodossa Ob-La-Di, Ob-La-Da, life goes on bra. McCartney kirjoitti kappaleen Intiassa, ja se oli hänen yrityksensä tehdä ska-vaikutteinen laulu.
Vaikka sanonta Ob-La-Di, Ob-La-Da oli Afrikassa yleisessä käytössä, Scott väitti kappaleesta kuultuaan sen olevan hänen keksimänsä, ja osan tuotoista kuuluvan hänelle. Erimielisyydet ratkesivat, kun McCartney antoi Scottin soittaa congaa kappaleen sessiossa. Kyseinen versio ei kuitenkaan päätynyt itse albumille. Paul McCartney on kertonut tapauksesta toisenlaisenkin version: hänen mukaansa sanonta Ob-La-Di, Ob-La-Da, life goes on bra oli Scottin keksimä ja palkkioksi siitä, että oli käyttänyt sitä laulussa McCartney lähetti hänelle sekin.
Kappale merkittiin McCartneyn ja John Lennonin yhdessä tekemäksi, kuten tapana oli. Lennon oli kuitenkin keksinyt vain kappaleen intron ja muutaman sanan.
Nauhoitus
Paul McCartneyn perfektionismista johtuen The Beatles käytti kappaleen äänittämiseen aikaa noin 42 tuntia. Nauhoitukset alkoivat 3. heinäkuuta 1968, ja kappale tehtiin myöhemmin kahteen otteeseen uusiksi. Ensimmäisenä päivänä äänitettiin rytmiraita, jossa McCartney soitti akustista kitaraa ja Ringo Starr rumpuja. McCartney lauloi päällekkäiset lauluraidat ja soitti lisää kitaraa seitsemännelle otolle, kunnes totesi neljännen raidan olevan sitä parempi, ja lisäsi sitten kitaraa myös siihen.
Seuraavana päivänä McCartney lauloi päävokaalit neljänteen ottoon ja John Lennon sekä George Harrison lauloivat taustalaulun. McCartney lauloi vielä vaihtoehtoisen lauluraidan. Päällekkäisäänityksiä tehtiin lisää 5. heinäkuuta, jolloin nauhoitettiin kolme saksofonia sekä Jimmy Scottin congarumpu. Myös piccolohuilua äänitettiin, mutta se korvattiin myöhemmin McCartneyn toisella kitaralla – joka vääristyneesti kuulosti bassolta. Tämä 5. heinäkuuta äänitetty versio julkaistiin sittemmin albumilla Anthology 3.
8. heinäkuuta aiemmista äänityksistä luovuttiin ja levytystä ryhdyttiin tekemään alusta. Sitten nauhoitettiin kaksitoista ottoa, joissa yhtye soitti samanaikaisesti. McCartney soitti fuzz-bassoa, Lennon pianoa, Harrison akustista kitaraa ja Starr rumpuja. Lennon oli turhautunut kappaleen työstämiseen ja poistui välillä studiosta. Hän palasi marihuanan vaikutuksen alaisena, istui pianon ääreen ja alkoi soittaa kappaleen introa suurella äänenvoimakkuudella kaksi kertaa aiempaa nopeammin. Tätä introa käytettiin julkaistussa versiossa. Kappaleesta äänitettiin kaksitoista ottoa, minkä jälkeen nauhoitettiin laulu ja taustalaulu.
Seuraavana päivänä, 9. heinäkuuta, McCartney aloitti vielä kappaleen tekemisen uudelleen, mutta kahden yrityksen jälkeen hän luopui ajatuksesta. Edellisen päivän lauluraidat kuitenkin nauhoitettiin uudestaan erilaisten ääniefektien, kättentaputuksien ja ”ho-ho-ho”-äännähdyksien kanssa. 11. heinäkuuta nauhalle tallennettiin tuntemattomaksi jääneiden henkilöiden soittamat saksofonit bassoraidan kanssa. Neljä päivää myöhemmin McCartney lauloi vielä osuutensa uusiksi, ja kappale oli viimeinkin valmis. McCartney lauloi vahingossa kappaleessa esiintyvän Desmondin olevan meikkaamassa kauniita kasvojaan (Desmond stays at home and does his pretty face), vaikka tarkoitus oli sanoa Molly. Aluksi McCartney ajatteli laulavansa kappaleen vielä kerran uusiksi, mutta jätti sen lopulta sikseen tajutessaan lauseessa piilevän hauskuuden. Myös yhtyeen muut jäsenet pitivät lipsahduksen aiheuttamasta muutoksesta sanoituksessa.
Tunnelma studiossa oli McCartneyn vaatimusten vuoksi hyvin kireä – kuten monessa muussakin The Beatles -albumin sessiossa. Yhtyeen äänittäjä Geoff Emerick jättikin tehtävänsä vain päivä sen jälkeen, kun ”Ob-La-Di, Ob-La-Da” oli saatu nauhalle.
Rakenne
Kappaleen sävellaji on B-duuri ja tahtilaji 4/4. Toisen ja kolmannen kertosäkeen jälkeen tulee välisoitto. Paul McCartneyn lauluraita on tuplattu.
Julkaisu
”Ob-La-Di, Ob-La-Da” julkaistiin The White Albumiksikin kutsutulla The Beatles -nimisellä studioalbumilla, joka ilmestyi Britanniassa 22. marraskuuta 1968 ja Yhdysvalloissa kolme päivää myöhemmin. Koska kyseessä oli kenties albumin kaupallisin kappale, Paul McCartney olisi halunnut julkaista sen singlenä, mutta ehdotus kaatui muiden Beatles-jäsenten vastustukseen. Erityisesti John Lennon vihasi niin itse kappaletta kuin sen työstämistä. Vuosien 1968 ja 1969 aikana laulu tosin julkaistiin singlenä lukuisissa valtioissa, mutta ei Britanniassa tai Yhdysvalloissa. Single nousi listaykköseksi Sveitsissä ja Itävallassa.
Kappale on julkaistu The Beatlesin lisäksi kokoelma-albumilla The Beatles 1967–1970. Varhainen, 5. heinäkuuta äänitetty versio, julkaistiin albumilla Anthology 3 vuonna 1996. Siinä Jimmy Scott soittaa congarumpuja, ja se on huomattavasti karibialaisvaikutteisempi kuin lopullinen versio.
”Ob-La-Di, Ob-La-Data” on sittemmin kutsuttu ensimmäiseksi ”valkoiseksi reggaeksi”.
Vuonna 2018 antamassaan haastattelussa McCartney väittää, että Lennon ei suinkaan vihannut kappaletta vaan piti siitä.
Single
Yhdysvalloissa kappale julkaistiin singlenä lopulta 8. marraskuuta 1976 B-puolenaan ”Julia”. Julkaisija oli Capitol Records tunnuksella 4347. Single saavutti jonkinasteista menestystä, sillä se nousi esimerkiksi Billboard Hot 100 -listan sijalle 49 ja säilyi listalla kuusi viikkoa. Britanniassa kappaletta ei ole julkaistu koskaan singleformaatissa.
Kappaleet
A-puoli B-puoli
The Marmaladen versio
Skotlantilaisen The Marmalade -yhtyeen versio ”Ob-La-Di, Ob-La-Dasta” oli suuri hitti vuosien 1968 ja 1969 vaihteessa. Toisin kuin The Beatlesin versio, The Marmaladen esitys julkaistiin singlenä myös Britanniassa, missä se nousi listaykköseksi kolmen viikon ajaksi tammikuussa 1969. Marmaladesta tuli siten historian ensimmäinen Britannian listaykköseksi päässyt skotlantilainen yhtye, ja se esitti kappaleen muun muassa Top of the Pops -televisio-ohjelmassa. Marmaladen esittämä ”Ob-La-Di, Ob-La-Da” nousi listan kärkeen myös Norjassa (8 viikkoa) ja Itävallassa. Suomessa se oli parhaimmillaan sijalla 10.
The Marmaladen basisti Graham Knight on muistellut kappaletta kirjassa 1000 UK #1 Hits. The Beatlesin musiikin julkaisija Dick James soitti yhtyeelle ”Ob-La-Di, Ob-La-Dan” asetaatin, ja yhtye piti kappaleesta. James väitti, ettei hän tarjoa kappaletta muille yhtyeille, mutta todellisuudessa hän oli tyrkyttänyt sitä kaikkiaan 27 esittäjälle. Niinpä Marmalade kiirehti levyttämään kappaleen, vaikka yhtyeen manageri ei olisi halunnut tehdä sitä. Marmaladen jäsenet odottivat kappaleen menestyvän, mutta listaykköseksi nouseminen oli heille yllätys.
Singlen kappaleet
A-puoli B-puoli
Muut versiot
Ennen The Marmaladea kappaleen oli levyttänyt englantilainen The Bedrocks, jonka versio nousi loppuvuodesta 1968 Britanniassa sijalle 20. Saksaksi sen levyttivät Tina & Pete Rainford, ruotsiksi Claes-Göran Hederström ja norjaksi Vigis Mostad. Kaikissa käännösversioissa säilytettiin sen alkuperäinen nimi. Coverin ovat tehneet myös No Doubt ja Herb Alpert & The Tijuana Brass.
Suomeksi ”Ob-La-Di, Ob-La-Dan” levytti Ernos-yhtyeen solisti Erno Lindahl nimellä ”Elämältä halua en enempää”. Sanat oli tehnyt Juha Vainio, ja se nousi Suomessa listasijalle kahdeksan.
Vitali Denisov
Denisovin paras henkilökohtainen sijoitus talviolympialaisissa on 5. sija vuoden 2002 talviolympiaisista Salt Lake Citystä.
Otto Toivanen
Otto Toivanen (s. 3. lokakuuta 1965 Turku) on suomalainen taloustieteilijä. Hän työskentelee professorina KU Leuvenissa Belgiassa. Toivanen on aiemmin työskennellyt tutkijana Warwickin kauppakorkeakoulussa (1994–1997), tutkijana, apulaisprofessorina sekä professorina Helsingin Kauppakorkeakoulussa (1997–2004) sekä Kansantaloustieteen valtakunnallisen jatkokoulutusohjelman ja HECERin johtajana vuosina 2004–2010.
Toivanen on koulutukseltaan taloustieteen tohtori. Hän väitteli tohtoriksi Warwickin yliopistosta vuonna 1995 otsikolla "Industrial Economics Studies in Insurance Markets".
The Neptunes
The Neptunes on yhdysvaltalaisten Pharrell Williamsin ja Chad Hugon muodostama tuotantoduo. The Neptunes on hyvin vahvasti vaikuttanut 2000-luvun popmusiikkiin.
Tuottajina
Alun perin The Neptunes tuotti pääasiassa hip hop- ja r&b-artisteja. Suosion kasvaessa myös monet pop-artistit kiinnostuivat duosta ja rupesivat tekemään heidän kanssaan yhteistyötä. Varsinkin Pharrell Williams on ollut vahvasti näkyvillä The Neptunesin tuottamien kappaleiden yhteydessä, usein myös laulamalla niillä ja esiintymällä kappaleiden musiikkivideoilla. Hän on osaltaan ollut tekemässä myös musiikin tuottajista eturivin tähtiä.
Vaikka The Neptunes aloitti musiikintuottamisen jo 90-luvun alussa, heidän ensimmäinen suuri hitti oli N.O.R.E.n Superthug-kappale vuonna 1998, jolla oli jo selvästi kuultavissa duon omaperäinen tyyli. Tämän jälkeen he tehtailivat hittejä muun muassa Kelisille ja Jay-Z:lle. Heidän ensimmäinen maailmanlaajuinen ykköshittinsä oli Britney Spearsin "I'm A Slave 4 U" vuonna 2001. Seuraavana vuonna The Neptunes sai paljon näkyvyyttä, kun he tuottivat suurimman osan Justin Timberlaken Justified-albumista. Myös Nellyn suurhitti "Hot In Herre" oli Neptunes-tuotantoa.
Artisteina
Vuonna 2003 The Neptunes julkaisi albumin The Neptunes Present... Clones, jolla useat vierailevat artistit hoitavat suurimman osan vokaaliosuuksista. Levy nousi Yhdysvaltojen albumilistan kärkeen heti julkaisuviikollaan.
Yhdessä Shae Haleyn kanssa Pharrell Williams ja Chad Hugo muodostavat rock-yhtye N*E*R*D:n. Yhtye on julkaissut kaksi levyä ja niittänyt menestystä maailmalla. On huomattava, että N*E*R*Din musiikki eroaa huomattavasti The Neptunesin normaalista tyylistä, ollen enemmän rockia kuin hiphopia tai r&b:tä.
Pharrell Williams julkaisi vuonna 2006 sooloalbumin In My Mind, jolla hän sekä laulaa, että räppää. Albumi menestyi kohtalaisesti, mutta ei yltänyt samanlaiseen menestykseen, kuin monet muut The Neptunesin tuotannot. Sooloartistina hän esiintyy yksinkertaisesti nimellä Pharrell.
Musiikkityyli
The Neptunesilla on varsin tunnistettava soundi, joka on usein hyvin elektroninen. Tyyliin kuuluvat myös erikoiset ja yllättävät efektit, keinotekoisen kuuloiset rummut ja itämaiset melodiat. Useilla kappaleilla on myös Pharrell Williamsin laulua.
Star Trak
Star Trak on The Neptunesin levy-yhtiö, jonka artisteja ovat Pharrellin lisäksi muun muassa hiphop-duo The Clipse ja räppäri Slim Thug.
Myyttiset kaikkeuskäsitykset
Myyttisiä käsityksiä maailmankaikkeuden rakenteesta ja alkuperästä eri kansojen mytologioissa nimitetään myös myyttisiksi kosmologioiksi, vaikka ne eivät olekaan tiedettä eli fysikaalista kosmologiaa.
Joitakin mytologisia kaikkeuskäsityksiä:
Kommunistinen puolue
Kommunistinen puolue tai kommunistipuolue on organisoitunut joukkojärjestö, joka pyrkii muuttamaan yhteiskunnan kapitalistisesta sosialistiseksi ja lopulta kommunistiseksi. Puolueiden periaatteet kehittivät Karl Marx ja Friedrich Engels ja niitä muokkasivat Vladimir Lenin ja Josif Stalin.
Aeros (lentokonevalmistaja)
Aeros on ukrainalainen yhtiö, jonka perustivat entiset Antonovin insinöörit 1990. Yhtiö valmistaa riippuliitimiä ja ranskalaista ultrakevyttä Best Off Sky -lentokonetta lisenssillä.
Kommunistinen puolue
Historia
Venäjä oli ensimmäinen valtio, jossa kommunistit pääsivät valtaan (1917). Vuonna 1918 bolševikit vaihtoivat nimensä Venäjän kommunistiseksi puolueeksi. Nimi valittiin sen takia, että pyrittiin irrottautumaan Toisen internationaalin sosialisteista, jotka olivat tukeneet porvarihallituksia ensimmäisen maailmansodan aikaan.
Neuvostoliiton hajoamisen jälkeen
Osa kommunistisista puolueista on selvinnyt Neuvostoliiton romahduksesta (1991), mutta niiden poliittinen merkitys on vähentynyt. Kuuban kommunistinen puolue on edelleenkin vallassa, kuten on periytyvä Pohjois-Korean puolue. Kovan linjan kommunistipuolueet jatkoivat toimintaansa Ranskassa, Kreikassa ja Portugalissa. Kylläkin niillä on melko vähän edustajia ja vaikutusvaltaa lainsäätävissä elimissä. Aikanaan mahtava Italian kommunistinen puolue hajosi kahtia ja suurempi jäljelle jääneestä irtisanoutui Marxilaisesta politiikasta.
Suomessa toimii vuonna 2017 kaksi rekisteröityä kommunistista puoluetta: Suomen Kommunistinen Puolue (SKP) sekä Rauhan ja Sosialismin puolesta – Kommunistinen Työväenpuolue (KTP).
Kommunistiset puolueet on lainsäädännöllä kielletty Virossa, Indonesiassa, Iranissa, Latviassa, Liettuassa, Myanmarissa, Puolassa, Romaniassa, Etelä-Koreassa, Ukrainassa, Georgiassa ja Unkarissa.
Vuorentaan koulu
Vuorentaan koulu on Hämeenlinnan Vuorentaan kaupunginosassa toimiva 1.-6. luokkien alakoulu. Vuonna 2017 koulua kävi 128 oppilasta.
Tietoa
Päärakennuksen vieressä on ennen asuinrakennuksena toiminut rakennus, joka on otettu koulukäyttöön. Se on peruskorjattu vuosina 2012–2013. Uusitussa rakennuksessa on kolme luokkahuonetta. Luokkia kutsutaan nimillä punainen, sininen ja keltainen salonki. Luokkahuoneiden lisäksi rakennuksessa toimii esiopetus ryhmä.
Vuonna 2019 syysloman jälkeen Vuorentaan koulun päärakennus suljettiin sisäilmaongelmien takia. Tällöin 3.-luokkalaiset, 5.-luokkalaiset ja 6.-luokkalaiset siirtyivät väistötiloihin Juokolan kouluun.
Dobermanni
Dobermanni (Dobermann) on saksalainen keskikokoinen koirarotu. Se kuuluu FCI:n ryhmään 2 (pinserit, snautserit ja molossityyppiset koirat).
Ulkonäkö
thumb|Maksanruskea (merkein) dobermanni EU:ssa kielletyin typistetyin korvin. Dobermanni on keskikokoinen, lihaksikas ja voimakasrakenteinen. Rodun ihannekoira on linjoiltaan elegantti, uljasryhtinen, olemukseltaan temperamenttinen ja ilmeeltään päättäväinen. Pää on voimakas, kuono pitkähkö, korvat ovat keskikokoiset ja katse valpas. Kaula on pitkähkö verrattuna päähän ja runkoon. Kaulan asento on ryhdikäs ja jalo. Rungon pituuden tulee erityisesti uroksilla olla lähellä säkäkorkeutta. Raajat ovat voimakkaat ja tassut lyhyet sekä tiiviit. Säkäkorkeuden tulee olla uroksilla 68–72 cm ja nartuilla 63–68 cm. Paino on uroksilla noin 40–45 kg ja nartuilla noin 32–35 kg, keskikoko on toivottava.
Dobermannin häntä ja korvat on perinteen mukaisesti tavattu typistää. Suomessa ja suuressa osaa Eurooppaa typistäminen on kuitenkin eläinsuojelulakien nojalla nykyään kielletty ja pääsääntöisesti typistetyt dobermannit eivät näissä maissa saa osallistua näyttelyihin.
Dobermannin karva on lyhyt, kova ja tiheä. Alusvillaa ei hyväksytä. Karvapeite on tiivis, tasainen ja myötäilee koiraa sileästi.
Dobermannin väritys on musta (black & tan) tai maksanruskea selkein ruosteenpunaisin merkein (brown & tan). Myös isabellaa eli liilaa ja sinistä väriä syntyy ajoittain, mutta nämä värit eivät ole Euroopassa sallittuja.
Luonne ja käyttäytyminen
Luonteeltaan rodunomainen dobermann on vilkas, aktiivinen, itsenäinen ja ihmisiin avoimesti suhtautuva. Rotuominaisuuksiin kuuluu myös kohtuullinen terävyys ja puolustushalu. Kunnollisella peruskoulutuksella varmistetaan se, ettei koira kohdista näitä ominaisuuksia mihinkään kiellettyyn.
Alkuperä
thumb|250px|Dobermanni romanialaisessa postimerkissä. Dobermannin kehitti apoldalainen veronkantaja Karl Friedrich Louis Dobermann 1890-luvulla Thüringeniin kuuluvalla Weimarer Landin alueella manchesterinterrieristä, englanninvinttikoirasta, vanhasaksanpaimenkoirasta ja kookkasta thüringeniläisestä paimenkoirasta (Thuringian Sylvan Dog). Lisäksi hänen on arveltu käyttäneen pinseriä, beaucenpaimenkoiraa, rottweileria, weimarinseisojaa, lyhytkarvaista saksanseisojaa, tanskandoggia, saksanpaimenkoiraa ja jopa amerikanpitbullterrieriä. Nykyisen dobermannin jalopiirteisessä rakenteessa näkyy weimarinseisojan sekä manchesterinterrierin, päässä pinserin ja värityksessä sekä pinserin, manchesterinterrierin että beaucenpaimenkoiran vaikutus. Erään teorian mukaan keskeisin kantarotu oli ns. "teurastajankoira", joka oli thüringeniläisen paimenkoiran ja varhaisentyyppisen rottweilerin sekoitus.
Dobermann toimi myös rankkurina ja käytti jalostukseen paljon koiratarhalleen päätyneitä yksilöitä, mikä selittää kantarotujen laajan kirjon. Alkuperäinen dobermanni oli paljon nykyistä ärhäkämpi, sillä sen tarkoitus oli vaikuttaa mahdollisimman hurjalta ja tarvittaessa suojellakin omistajaansa vaarallisilta veronkiertäjiltä.
Dobermannin kuoltua vuonna 1894 rotua alettiin nimittää dobermannipinseriksi, mutta koska pinseri tarkoitti saksankielisissä maissa perinteisesti keskikokoista rottakoiraa, pinseri-osa jätettiin nimestä pois 1950-luvulla. Dobermanni luokitellaan kuitenkin yhä tyypiltään kookkaaksi pinseriksi.
Otto Göller jatkoi Dobermannin kasvatustyötä ja alkoi jalostaa rotua nykyiseen suuntaan toimivaksi palveluskoiraksi, jolla oli aiempaa tasapainoisempi luonne ja vahvempi hermorakenne. Toinen merkittävä kasvattaja oli Philip Gruening.
Etymologia
Yhdysvalloissa ja Kanadassa rotu tunnetaan nimellä Doberman Pinscher. Rodun kehittämisen alkuaikoina sitä kutsuttiin "santarmikoiraksi". thumb|Sininen (ei FCI:n hyväksymä väri) dobermanni
Terveys
Dobermannilla esiintyvistä perinnöllisistä sairauksista kaksi vakavinta ovat sydänsairaus dilatoiva kardiomyopatia (DCM) ja maksasairaus dobermannin hepatiitti (DH), joka kuuluu ryhmään krooniset aktiiviset hepatiitit (CAH). Näistä molemmille on tyypillistä, että koiralla on oireeton vaihe, jossa koira ulkonaisesti vaikuttaa täysin terveeltä, mutta tutkimuksissa voidaan joskus löytää tyypillisiä muutoksia. Muutokset ohjaavat tarkempiin tutkimuksiin, joiden perusteella voi olla mahdollista määrittää, onko kysymyksessä näiden sairauksien oireeton vaihe, ja aloittaa mahdollinen hoito sairauden etenemisen hidastamiseksi. Oireettomassa vaiheessa koirat vaikuttavat normaaleilta. Molemmat sairaudet aiheuttavat kliinisessä muodossaan koiran vakavan sairastumisen ja lyhentävät koiran odotettavaa elinaikaa vaihtelevan paljon.
Muita dobermannilla esiintyviä vammauttavia tai kuolemaan johtavia sairauksia ovat vatsalaukun laajentuma ja kiertymä, verenvuototaipumus eli von Willebrandin tauti, wobbler eli kaularangan instabiliteetti, ristisidevammat ja harmaakaihi. Vähemmän vakavista sairauksista esiintyy muiden muassa lonkkanivelen kasvuhäiriötä eli HD, PHTVL/PHPV, spondyloosia, kasvaimia, suolistosairauksia ja ihosairauksia. Dobermanni kuuluu PEVISA-ohjelmaan.
thumb|Piirros dobermannista vuodelta 1909. Vanhaan tyyliin lyhyiksi typistetyt korvat ja häntä.
Suomessa
Vuosina 2002–2007 suomalaiset dobermannit ovat saavuttaneet tokossa on yhteensä 406 tulosta, joista 47 tulosta erikoisvoittaja- eli korkeimmassa luokassa. Vuonna 2006 toko-tuloksia oli yhteensä 132, mikä on noin kaksinkertainen määrä edeltävien vuosien tulosmääriin verrattuna.
Samoina vuosina dobermannit ovat saaneet palveluskoirien viestikokeessa 27 tulosta (22 koiraa), palveluskoirien suojelukokeessa 88 tulosta (75 koiraa), palveluskoirien jälkikokeessa 429 tulosta (294 koiraa) ja palveluskoirien hakukokeessa 408 tulosta (283 koiraa).
Monika Wegler
Monika Wegler (s. 1949 Köln) on valokuvaaja ja kirjailija, joka kirjoittaa eläinaiheisia kirjoja muun muassa kaniineista. Hänen kirjojaan on julkaistu 1980-luvulta lähtien. Itse kirjoittamissaan teoksissa hän on käsitellyt muun muassa lemmikkieläinten ruokintaa, sisäsiisteyttä, terveydenhoitoa ja kasvatusta, ja hän on tehnyt kirjojen kuvituksen pääosin itse omilla valokuvillaan. Hän antaa kirjoissaan lisäksi ohjeita lemmikkieläinten hyvinvoinnin seuraamiseen ja niiden totuttamiseen muihin lemmikkeihin.
Tanskanpuoliverinen
250px|thumb|Tanskanpuoliverinen Tanskanpuoliverinen on tanskalainen hevosrotu. Kyseessä on lämminverinen (puoliverinen) rotu, joka on saanut alkunsa noin 1960-luvulla. Rotu on jalostettu pelkästään ratsukäyttöön.
Tanskanpuoliveriset tunnetaan säyseinä, pelottomina ja tehokasliikkeisinä hevosina. Säkäkorkeudeltaan hevonen on noin 160–173 cm. Tanskanpuoliverinen on yleensä väriltään ruunikko, mutta kaikkia tasaisia värejä esiintyy.
Tanskanpuoliveriset menestyvät kilparatsuina erinomaisesti muun muassa koulu- ja esteratsastuksessa. Kyra Kyrklundin menestyksekäs kouluratsu Matador II oli tanskanpuoliverinen. Tanskanpuoliverisellä on hyvä satulansija.
Yhdysvalloissa rotu on suhteellisen tuntematon, mutta vuonna 2001 pohjoisamerikkalainen tanskanpuoliveriyhdistys otti tavoitteekseen lisätä yhdysvaltalaisten tietämystä hevosesta ja sitä myöten kiinnostusta rotuun.
Neuvostoliiton velka
Neuvostoliiton romahtaessa 1991 se jäi velkaa Suomelle 3,6 miljardia markkaa eli noin 600 miljoonaa euroa. Yhteensä Pariisin klubin jäsenmaille velkaa oli 40 miljardia Yhdysvaltain dollaria. Velka syntyi niistä idänkaupan vientitoimista, jotka valtio oli suomalaisyrityksille neuvostokaudella taannut.
Venäjä halusi maksaa Neuvostoliiton seuraajavaltiona suurimman osan velasta pois 21. elokuuta 2006, ja loput syksyllä 2013. Viimeinen erä oli noin 6,5 miljoonaa euroa. Alkuperäisen maksusuunnitelman mukaan velka olisi maksettu vuonna 2022, mutta öljyn hinnan noustessa Venäjällä oli varaa maksaa velka aiemmin pois.
Alvettulan koulu
Alvettulan koulu on pieni Hämeenlinnan Hauhon pitäjän Alvettulan kylässä sijaitseva 1.-6. luokkien alakoulu. Lisäksi koulu vastaa osaltaan esiopetuksesta läheisen Alvettulan päiväkodin esikoululaisille. Vuonna 2017 tässä kolmen opettajan ja vierailevien kieltenopettajien kyläkoulussa oli 48 oppilasta.
Koulun rehtorina toimii Jukka Isotalo.
Vuonna 1887 valmistunut puinen koulurakennus nähdään esimerkiksi Niskavuoren naiset -elokuvan joidenkin kohtausten ympäristönä.